NETFLIXOVA DOKUMENTARNA SERIJA
NAŠI OCEANI
Velika struja polako se uzdiže iz dubina
usred najvećeg oceana na svijetu.
NARATOR: BARACK OBAMA
Umiruje iscrpljenu ženku grbavog kita,
koja je upravo postala majka.
Preplivala je oko 5000 km otvorenog mora kako bi na svijet donijela mladunče...
u ovim mirnim, tropskim vodama.
Grbavi kitovi inteligentni su i emotivni.
Majka i njezino mladunče ovdje imaju dovoljno vremena
da u miru uspostave iznimno važnu vezu.
Zagrljajem potvrđuju jednu od najsnažnijih veza u prirodi.
No ne smiju se zadržavati.
Ako ih na otvorenom moru iznenadi oluja,
mogli bi se razdvojiti.
Stoga plivaju do jedinog zaklona u ovom dijelu središnjeg Tihog oceana.
Do Havajskog otočja.
Putovanje onamo bit će opasno.
Mužjaci grbavog kita patroliraju obalom.
Znaju da će sve odrasle ženke koje dođu ovamo biti spremne za parenje
i vrijedne truda.
Mladunče teško oko dvije tone nije svjesno opasnosti.
No mladunci mogu stradati ili se odvojiti od majke
u naletu mužjaka teških četrdesetak tona.
Zato majka komunicira šaptom, kako je nitko ne bi čuo.
Prioritet joj je zaštititi mladunče.
No ono se želi igrati.
Odaje ih njegovo nevino brčkanje.
I utrka počinje.
Plivaju brzinom i do 24 km/h.
Desetak mužjaka kreće u borbu za ženku...
radi parenja.
Majka sa sobom vodi mladunče, pa im ne može pobjeći.
Sustigli su je.
Sada samo može pokušati zaštititi mladunče...
dok se mužjaci bore za njezinu naklonost.
Sudara se osamdeset tona mišića i sala.
Prsnom perajom dužine 4,5 metra majka odguruje mužjake koji joj prilaze.
Čini sve što može da zaštiti svoje dijete.
Ono se brzo umara.
Plićak je blizu.
Ponovno im se približava najveći mužjak...
i ispušta mjehuriće.
Tako pokazuje da je dominantan
i da ima energije napretek.
Njegovi se suparnici povlače...
a majka i mladunče plivaju dalje te im nestaju s vidika.
Ženka mu dopušta da ih odvede na sigurno.
Dok ih mužjak štiti, ona i mladunče mogu se odmoriti.
Ako bude dovoljno strpljiv, možda će se na koncu pariti s njim.
No mladunče joj je prioritet.
Ono sada može sisati u miru...
igrati se na sigurnom...
i brčkati do mile volje.
Za nekoliko mjeseci majka, njezino dijete
i ostali havajski grbavi kitovi
krenut će na sjever
i prijeći pola oceana da bi došli do bogatih ljetnih hranilišta.
Naši oceani toliko su golemi da daju boju našem planetu.
Cijelu povijest čovječanstva smatraju se vratima u nepoznato.
Površina oceana i danas je prozor u potpuno nov svijet.
Tajanstven.
Dramatičan.
Nastanjen inteligentnim bićima
koja rijetko vidimo
i koja tek polako upoznajemo.
No naš se planet suočava s nezapamćenim promjenama...
pa tako i naši oceani.
Bića preživljavaju na nevjerojatne načine...
u ovom svijetu koji se brzo mijenja.
Vidjet ćemo s kojim se izazovima susreću...
otkriti njihove tajne
i upoznati živote koji su sličniji našima...
nego što bismo mogli zamisliti.
Sada je ključan trenutak da istražimo sva čuda...
iznenađenja
i radosti života u našim oceanima.
Naše putovanje započinje u modrim prostranstvima
koja čine gotovo trećinu našeg planeta.
TIHI OCEAN
Od svih naših oceana Tihi ocean najveći je i najdublji.
Ovim golemim oceanom kruže brojne struje, no jedna ih sve povezuje.
Dio je najsnažnijeg sustava kruženja vode na Zemlji.
Zovemo je velikom oceanskom strujom.
Ta struja na nevjerojatne načine hrani život u Tihom oceanu.
Na grebenima zapadnog Tihog oceana
jamči opstanak najraznolikijih morskih organizama na planetu.
U tim grebenima živi najpoznatija riba na svijetu,
narančastopruga riba klaun...
sa svojom obitelji.
Žive u moruzgvi s vanjske strane grebena...
koja gleda na otvoreno more.
Struja hladi koralje koji su izgradili ovaj svijet...
i omogućuje im da se šire.
S otvorenog mora dostavlja im čistu vodu bogatu kisikom.
A ovom mališanu treba upravo to.
Uskoro će prvi put postati roditelj.
Majka je položila 100 dragocjenih jaja, a tata se sada mora brinuti o njima.
To znači da moraju biti čista.
Mora ukloniti prljavštinu i pijesak...
i budno paziti na njih.
Greben je pun grabežljivaca.
No uredna moruzgva štitit će obitelj bodljikavim pipcima...
ako tata bude bio marljiv...
i održavao područje kristalno čistim.
Ali briga o domaćinstvu i održavanje jaja čistima
nije baš lagan zadatak.
Pogotovo danas.
Tu je splav od plutajućeg kamenja.
Znak prirodnih sila na djelu.
Negdje daleko eruptirao je podmorski vulkan
i nastali su plovućci...
milijarde vulkanskih kamenčića ispunjenih plinom,
koje velika oceanska struja nosi tisućama kilometara.
Noćna mora budućeg oca.
No ovaj kaos dugoročno može koristiti čitavom susjedstvu.
Plovućci će se postupno otopiti
te otpustiti hranjive tvari pogodne za rast i razvoj.
Malo prljavštine očito nikome ne škodi.
Na svom putu velika struja sa sobom nosi brojne blagodati,
a u Tihom oceanu pokreće je golema sila.
Sila koja stvara planine.
Lanac aktivnih vulkana dug 40 000 km, poznat pod nazivom vatreni prsten,
okružuje ovaj ocean.
Proteže se planinskom obalom od zapadnog Tihog oceana
i usmjerava veliku struju prema sjeveru.
Ona svake sekunde donosi 50 milijuna tona tropske vode
do japanskih otoka.
Voda se ondje zagrijava na 26 Celzijevih stupnjeva.
To je dovoljno za opstanak tropskih koraljnih grebena
na njihovu najsjevernijem staništu na planetu.
Mladi mužjak sipe Sepia latimanus...
u potrazi je za romansom.
Danas počinje godišnji bal sipa.
Održava se svakog proljeća, kad topla voda potakne nagon za parenjem.
Sipe imaju nevjerojatnu sposobnost. Svoje osjećaje mogu prenositi kožom.
No ta supermoć može biti i slaba točka,
pogotovo ako ste skloni nervozi na prvom spoju.
Za oko mu je zapela jedna ženka.
Duboko je udahnuo.
I kreće.
Dok joj prilazi, mozak mu se povezuje s tisućama stanica na koži.
Želi joj reći:
„Hej, vidi kako sam kul, smiren i opušten.”
A ona upravo to i traži.
No nevolja je na pomolu.
Ovi opaki dečki ne skrivaju agresiju.
Kretanjem i crno-bijelim prugama daju do znanja da su ljuti.
I da se ne boje krenuti u napad.
Mladi mužjak ispada iz igre.
Ali kao ni Hulka, ne bi ga smjeli razljutiti.
To im se neće svidjeti.
Odmah je aktivirao svoje crno-bijele pruge.
Pokazao je da se ne šali...
i otjerao suparnika.
Zatim se vratio ženki.
Ali nju ne zanimaju opaki tipovi.
Da bi je osvojio, morat će ostati smiren.
Zato na fantastičan način
pokazuje dvije strane svoje osobnosti.
Nježnim bojama ženki daje do znanja da je miran...
a suparnicima pokazuje mačo-pruge.
Naučio je obuzdati ljutnju i tako supermoć pretvorio u prednost.
Pokazao je da je čvrst, ali emotivan tip.
I na koncu je uspio zadiviti ženku.
Kod sipa se stvari brzo odvijaju.
Par će začas zasnovati obitelj.
Ženka polaže jaja na mjesto na kojem će ih struja grijati
i osiguravati im dovoljno kisika.
Ovdje velika struja mijenja svoj karakter.
Postaje bogata mineralima dok prolazi pokraj aktivnih vulkana
na sjevernoj granici vatrenog prstena.
Tri godine poslije stiže do obala Aljaske...
i počinje godišnja gozba.
Grbavi kitovi.
Doplivali su od Havaja kako bi mogli uživati u ovom obilju.
No ribolov više nije što je nekoć bio.
Naše ribarske flote danas ovamo stižu prve.
Ljudi žele loviti ribu, pa morski grabežljivci imaju konkurenciju.
No ova dva sumnjivca imaju svoje tajno skrovište.
A bome imaju i plan...
kako da nadmudre ljude.
Krast će ribu...
iz mrjestilišta lososa.
U ovim mrežama nalazi se 14 milijuna mladih lososa
koji će uskoro biti pušteni radi repopulacije prirodnih staništa.
Zašto bi napadali ribarske flote kraj toliko hrane na pladnju?
No to je ribarska riznica.
Kad ste dugački 15 metara, ne možete samo tako proći kraj čuvara.
Za razliku od nekih sitnih lopova.
Ovo izgleda kao nemoguća misija.
No lukavi dvojac već godinama snima ovo područje.
I ima plan.
Krenut će u napad čim mladi lososi napuste mrjestilište.
Prvi korak:
odabrati pravi trenutak
i pritajiti se.
Obala se čini čista.
Riznica je otključana.
Zvuk lanaca, poput zvonca za večeru...
kitovima daje do znanja da se plijen sprema izaći.
Drugi korak:
provaliti u mrjestilište prije nego što lososi izađu.
Treba ih uloviti što više.
No većina se riba oslobodila i razbježala u moru.
Posljednji je korak ispustiti mrežu mjehurića.
Riječ je novom triku pri hranjenju.
Prsnim perajama kitovi tjeraju ribe u još gušće jato.
Kriminalci genijalci izveli su savršenu pljačku.
Ipak, dovoljan broj lososa uspjet će obnoviti staništa.
Na koncu, ljudi nikako ne mogu zaustaviti...
ove oceanske lopove od 40 tona.
Dok prati obalu prema jugu,
hladna, plodonosna struja hrani vulkansku zapadnu obalu Sjeverne Amerike.
Omogućuje opstanak šume divovskog kelpa,
koji ponegdje raste i do 55 metara iznad morskog dna...
a stanište je brojnim organizmima.
Svaka je razina nastanjena.
Među granama plutaju morski lavovi.
Morske vidre odmaraju se na vrhu...
a hrane se na dnu,
na kojem se krije čudesan svijet beskralješnjaka.
Struja utječe i na život izvan oceana.
Hrani tisuće kilometara priobalne prašume
i najviša stabla na Zemlji.
Ona mogu rasti samo ovdje jer struja hladi zrak
i donosi im morsku maglu i blagu kišu.
Tako hladi čitavu obalu.
Kod Los Angelesa struja usporava.
Na rijetke mirne ljetne dane
površina se dovoljno zagrije...
i nastaju uvjeti za veličanstven prizor.
Ovo prekrasno svjetlo naziva se bioluminiscencija,
sjaj milijardi mikroskopskih planktona.
Kad god se pomaknu, planktoni emitiraju svjetlost.
Kalifornijski morski lavovi jedva su to dočekali.
Jata sardina jedu te planktone, pa počinju svijetliti.
Tako privuku pozornost u oceanu.
Ovo komešanje na gozbu poziva i dupine.
Prirodni vatromet golem je izvor svjetla, pa se pridružuju i dnevni grabežljivci.
Tko bi rekao?
Najveći prirodni svjetlosni spektakl,
pred nosom, a opet skriven
iza svjetala Los Angelesa.
Velika struja kreće se prema tropima,
a dio skreće u pustinjsko more.
U meksički dio Kalifornijskog zaljeva.
Struja donosi svježu vodu u Zaljev
te ga održava plodnim i hladnim.
Zaljev se često naziva svjetskim akvarijem...
zbog velike raznolikosti riba u njemu.
No nisu sve ribe željne društva.
Minijaturni zaklon u plićaku mnogo im je mirniji dom.
Ova ženka babice Emblemaria hypacanthus u potrazi je za partnerom.
Nekoliko mužjaka dugih pet centimetara bori se za njezinu naklonost.
No nju zanimaju samo najjači...
najveći...
i najbolje odjeveni.
Najlakše će odabrati mužjaka...
ako joj malo zaplešu...
i pokažu joj tko ima najviše ritma...
elegancije
i izdržljivosti.
Svaki mužjak pleše na svoj način i želi biti bolji od drugih.
Kakva elegancija.
Kakav potez.
I, koja je presuda?
Znaju li ribe plesati?
Ništa od toga.
Ali nema potrebe za agresijom na podiju.
Evo još jedne ženke.
Zabava može potrajati cijeli dan
u najekskluzivnijoj plesnoj dvorani u cijelom Meksiku.
Velika oceanska struja kreće se od Sjeverne i Južne Amerike
prema središnjem Tihom oceanu.
Putnici u ovim prostranstvima moraju prijeći goleme udaljenosti
u potrazi za hranom.
Kad god mogu, plivaju niz struju.
Kao ovi istočno-pacifički dupini.
Ovdje bi se lako udaljili od jata.
Zato izvode piruete i skaču i do tri metra u zrak.
Bučna slijetanja drže ih na okupu.
Tako mogu plivati u golemim jatima od 5000 dupina.
A duboko ispod valova
nalazi se vatreni prsten s podmorskim vulkanima
i otvorima na morskom dnu.
Njihovim djelovanjem mijenja se struktura morskog dna...
a to utječe na bića koja plivaju daleko iznad njih.
Raža manta pliva niz struju.
Zahvaljujući rasponu peraja od osam metara s lakoćom pliva oceanom.
Ide na tajni podmorski sastanak.
Iz dubina se izdiže podmorska planina.
Ovo je jedan od 30 000 vrhova skrivenih pod površinom Tihog oceana.
Nastali su od lave,
a svaki ima svoj magnetski potpis od metala koji se nalaze u njima.
Raža ih detektira osjetilima koje imaju i njezini rođaci.
Morski psi.
Podmorske planine tako postaju mjesto susreta...
i rijetka prilika za druženje tih samotnih oceanskih lutalica.
No ljudi su iscrpili mnoge podmorske planine...
pa u njima više nema riba.
U posljednjih 50 godina
u nekim dijelovima Tihog oceana broj morskih pasa smanjio se za 90 posto
i krhki su se ekosustavi raspali.
Samo ako zaštitimo te podmorske planine,
vidjet ćemo kako pridonose životu u središnjem Tihom oceanu.
Život u oceanima bit će bogatiji
ako se potrudimo i očuvamo ih.
Tri četvrtine ukupne vulkanske aktivnosti odvija se pod vodom.
No svakih nekoliko godina vulkani izbiju na površinu.
Lava izlazi iz Zemljine kore i nastaju novi otoci.
Lava utječe u more, brzo se hladi i nastaju nazubljene obale.
Oko 965 kilometara od Ekvadora
na putu velike oceanske struje izdigao se lanac vulkanskih otoka.
Galápagosko otočje.
Djelovanjem vulkana na otočju nastaje razvedena obala...
na koju stižu i prvi grabežljivci.
Galapagoški morski lav...
i njegova obitelj.
Njihovo je mladunče premlado da bi samo lovilo hranu.
Zato mama i tata...
moraju ići u lov.
Kao svoj dom s razlogom su odabrali ovo oštro vulkansko kamenje.
Od otvorenog mora štiti ga labirint vododerina i plitkih uvala,
a odavde mogu doći do najvećih izvora ribe u središnjem Tihom oceanu.
Velika struja udara u otočje i iz dubina donosi vodu punu hrane.
Obogaćuje površinu...
i hrani bogatu faunu na pučini.
No morski lavovi neće moći tako lako svojem mladunčetu donijeti hranu.
Imaju konkurenciju.
Male crnovrhe grebenske pse.
Uzlazne struje privlače žutorepu tunu, jednu od najbržih riba u oceanu.
One plivaju brzinom i do 65 km/h.
Morski lavovi nikako ih neće moći sustići.
Tune uglavnom izbjegavaju plićak.
Mužjak lava ispušta mjehuriće
koji tune ometaju u bijegu i odguruju ih prema obali.
Morski lavovi usmjeravaju tune u staru brazdu koju je oblikovala lava.
Upale su u zamku.
Lavovi sada imaju prednost.
No miris krvi privlači njihove suparnike.
Mužjak je ulovio plijen, no okružuju ga morski psi.
Ako ga ugrizu, neće se moći brinuti o obitelji.
Opasnost je prošla. Mužjak se izvukao bez ozljeda.
No ostao je bez plijena.
Ipak, mladunče mora jesti.
Mama zato ne odustaje.
Morski psi to znaju.
Ženka morskog lava ima šansu
samo ako odvede tunu onamo gdje je psi ne mogu pratiti.
Van iz oceana.
Mladunče sada ima hrane napretek
zahvaljujući lovačkim vještinama roditelja
koje možemo vidjeti samo ovdje...
na Galápagoskom otočju.
Velika oceanska struja hrani život u cijelom Tihom oceanu.
Za samo četiri godine prijeđe najveću površinu otvorenog mora na Zemlji...
južni Tihi ocean, koji se proteže, na više od 19 000 kilometara.
Ovdje zelena želva traži hranu.
Osluškuje zvukove razbijanja valova u daljini.
Golemi valovi, nošeni vjetrom, udaraju u plićak.
Među najsnažnijima su na svijetu.
Ovo je samo za najhrabrije.
Pod tim polinezijskim valovima...
nema milosti.
Svaki val donosi stotine tona vode.
Ljudi ovdje već stoljećima surfaju.
No preci kornjača valove su jahali mnogo prije nas.
Ova se ženka zna prilagoditi valovima.
Za razliku od nekih.
A i nije došla ovamo surfati.
Došla je jesti.
Zna da najbolje alge rastu ondje gdje nema koralja.
Rastu na mjestu udara, ondje gdje se valovi lome.
Vrlo je vješta, pa njoj pripada sav ulov.
Sva bića u južnom Tihom oceanu nose se s najsnažnijim silama prirode.
Pri erupciji vulkana u Tongi 2022. godine...
oslobodila se energija jednaka 1000 atomskih bombi.
Uzdrmala je cijeli planet.
No pri takvim kaotičnim pojavama vatreni prsten ima neočekivanu ulogu.
Tijekom milijuna godina
erupcijama je nastalo više od 20 000 rajskih otoka.
Na svakom od njih razvio se život.
Životinje su se tako proširile velikim područjem južnog Tihog oceana.
A katkad vatreni prsten i velika struja udruže snage
te pomognu putnicima na dugačkim putovanjima.
Nose splavove od plovućca...
koji im olakšavaju putovanje...
čak i do Velikog koraljnog grebena u dalekoj Australiji...
pa sve do mjesta odakle smo krenuli, koraljnih grebena zapadnog Tihog oceana.
U novom domu skitnice će se napokon nastaniti...
ako im to dopuste lokalni stanovnici.
Na putovanju Tihim oceanom
velika oceanska struja pretvorila je destruktivni vatreni prsten
u silu koja pokreće život.
No njezino veličanstveno tisućljetno putovanje...
svim našim oceanima...
tek je počelo.
Uskoro...
struja ulazi u Indijski ocean.
Živopisan...
i čudesan...
ali prepun izazova.
A zbog sve većeg utjecaja čovjeka...
samo najlukaviji...
naći će nove načine...
da prežive.
Prijevod titlova: Martina Grujić